**Vagn Gylding Holmboe** (født 20. desember 1909 i Horsens, død 1. september 1996 i Ramløse) var en dansk komponist.

Biografi
--------

Holmboe ble tatt opp på Det Kongelige Danske Musikkonservatorium som 16-åring, og fikk blant andre Knud Jeppesen og Finn Høffding. Da han stilte på opptaksprøven, kunne han ikke så mye musikkteori, men presenterte en komposisjon for Carl Nielsen. Etter å ha sett igjennom komposisjonen, sa Nielsen at «Ja, De kan betragte Dem som optaget».

Han studerte spesielt polyfoni og klassisk musikk, noe som man kan se i Holmboes senere musikk.. Videre studerte han i Berlin og Romania, hvis folkemusikk ble en stor inspirasjonskilde for hans musikk. Han sa i et tilbakeblikk at «(...) selve ideen i folkemusikken – det direkte og emotionelle, det følelsesmæssige og det helt klare udtryk – dét interesserede mig meget». På denne tiden møtte han også sin kommende kone, pianisten Meta May Graf.

Alt i starten av 30-årene hadde Holmboe komponert mange verk, men veldig få av dem fikk et opusnummer. Gjennombruddet kom i 1939, da han vant Det Kongelige Kapels kompositionskunkurrence med sin «2. Symfoni». Han fikk en pengepremie som han kjøpte seg en naturtomt ved Arresø i Nordsjælland. Han lot bygge et hus, og bodde her til han døde i 1996.

Fra 1947 til 1955 var han musikkanmelder i bladet Politiken. Sjefredaktøren tilbød ham dobbel lønn for å fortsette, men Holmboe syntes ikke at han klarte å være fri nok når han jobbet som både komponist og anmelder samtidig. Han avslo derfor tilbudet. Fra 1950 underviste han på konservatoriet i København, men trakk seg tilbake i 1965 for å fokusere mer på å komponere. Han fikk da en livsvarig hedersgave fra Statens Kunstfond .

Musikk
------

Vagn Holmboe har komponert nesten 400 verk, og veldig mange av dem er instrumentalmusikk. Blant verkene for kor (a capella) er *Liber Canticorum* og *Sange mod vårdypet* til dikt av William Heinesen. Videre har han skrevet 13 symfonier, og dessuten den satiriske operaen *Kniven* fra 1963.

Holmboes musikk kan deles opp i perioder fordi at han hadde en tendens til å konsentrere seg om forskjellige sjangere som fungerte som en drivkraft i stilutviklingen hans. Det er slike perioder:

* Kammerkonserter fram til slutten av 40-årene
* Symfonier fra 50-årene og frem til midten av 60-årene
* Strykekvartetter fra 60-årene til midten av 80-årene
* Preludier for sinfonietta fra midten av 80-årene og frem til 90-årene.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Musicalics, Musicalics komponist-ID 79895[Hentet fra Wikidata]
3. 1 2   Brockhaus Enzyklopädie, oppført som Vagn Gylding Holmboe, Brockhaus Online-Enzyklopädie-id holmboe-vagn-gylding, besøkt 9. oktober 2017[Hentet fra Wikidata]
4. 1 2   Nationalencyklopedin, NE.se-ID vagn-holmboe, besøkt 9. oktober 2017[Hentet fra Wikidata]
5. ↑   LIBRIS, libris.kb.se, utgitt 25. september 2012, besøkt 24. august 2018[Hentet fra Wikidata]
6. ↑  Vagn Holmboe Arkivert 7. april 2014 hos Wayback Machine. komponistforeningen.dk. Besøkt 02.04.2014.
7. 1 2 3  Mit uopnåelige mål. Samtale med Vagn Holmboe Arkivert 7. april 2014 hos Wayback Machine. av Anders Beyer. Foreningen Dansk Musik Tidsskrift, volum 71, sidene 38-47.
8. 1 2  Dacapo-records's biografi av Vagn Holmboe. Besøkt 2. april. 2014.
9. ↑  Horsens Folkeblad, artikkel fra 02.09.1996.

Eksterne lenker
---------------

* (en) Vagn Holmboe på Internet Movie Database Rediger på Wikidata

* (da) Vagn Holmboe på Filmdatabasen Rediger på Wikidata
* (en) Vagn Holmboe på Discogs Rediger på Wikidata

* (en) Vagn Holmboe på MusicBrainz Rediger på Wikidata

* (en) Vagn Holmboe på Spotify Rediger på Wikidata

* (en) Vagn Holmboe på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** Encyclopædia Britannica **·** Brockhaus Enzyklopädie **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** MusicBrainz **·** Discogs **·** AllMusic
 |

Portal: Danmark